Mahmud Ahmadinežad

Mahmud Ahmadinežad (, synt. Mahmud Sabbaghian, ; 28. lokakuuta 1956 Aradan – 28. helmikuuta 2026 Teheran) toimi kuudentena Iranin presidenttinä vuosina 2005−2013. Hän astui virkaansa ensimmäiselle nelivuotiskaudelleen elokuussa 2005. Kesäkuussa 2009 hänet valittiin murskaenemmistöllä jatkokaudelle kiistellyissä vaaleissa, jotka johtivat mellakoihin.

Ahmadinežad herätti ärtymystä länsimaissa revisionistisilla lausunnoillaan holokaustista ja profiloitui Lähi-idässä Israelin vastustajanaAhmadinejad calls Holocaust a "great deception". Iran jatkoi hänen kaudellaan ydinohjelmaansa, jonka Israel näki uhaksi turvallisuudelleen.Presidentti Ahmadinejad julistautui voittajaksi Iranissa, Mtv uutiset

 Varhaiset vuodet 
pienoiskuva|vasen|Ahmadinežadin synnyinkoti Aradanissa, nykyisin asumaton.
Ahmadinežad oli kotoisin Aradanista läheltä Teherania. Ahmadinežad oli neljäs poika seitsemästä lapsesta. Perhe muutti Teheraniin hänen ollessaan vauvaikäinen, ja isä Ahmad otti nimen Ahmadinežad (Ahmadin suku) vanhan nimen Sabbaghian (langanvärjääjä) tilalle. Isä piti kauppaa ja parturia Aradanissa ja ryhtyi Teheranissa sepäksi.

Ahmadinežad opiskeli Iranin tiede- ja teknologiayliopistossa insinööriksi ja suoritti maisterin tutkintonsa 1984. Hän työskenteli yliopistossa vuodesta 1989 ja väitteli tohtoriksi 1997 liikenne- ja kuljetusalalta.

Ahmadinežad oli jo opiskelijana poliittisesti aktiivinen ja painoi šaahia vastustavia lentolehtisiä kotiinsa piilotetulla painokoneella. Myöhemmin hän liittyi radikaaliin Yhtenäisyyden vahvistus -ryhmään, joka kasvoi vuoden 1979 vallankumouksen myötä. Ryhmä osallistui myös Yhdysvaltain lähetystön valtaukseen. Ahmadinežadin osuutta tapahtuneessa ei ole vahvistettu.

Ahmadinežad taisteli Irakin-vastaisessa sodassa. Hän liittyi myöhemmin Vallankumouskaartin erikoisprikaatiin ja palveli salaisissa tehtävissä luultavasti Kirkukissa ja osallistui mahdollisesti myös ajatollah Khomeinin vihollisten eliminointiin. Hän matkusti mahdollisesti 1989 Itävaltaan avustamaan kurdi Abdorrahman Qassemloun eliminoinnissa. Hän oli perustamassa Opiskelijoiden islamilaista yhdistystä ja toimi Basijin kouluttajana. Sodan jälkeen hän palasi yliopistoon luennoitsijaksi.

 Poliittinen ura 
pienoiskuva|vasen|Ahmadinežad puhumassa Columbian yliopistolla syyskuussa 2007.
Ahmadinežad oli Ardabīlin maakunnan kuvernöörinä 1993–1997 ja Teheranin pormestarina 3. toukokuuta 2003 – 28. kesäkuuta 2005. Hänet tunnettiin vanhoillisena konservatiivina, jonka näkemykset olivat islamistisia ja populistisia. Teheranin johdossa hän sai mainetta vaatimattomuudestaan ja hartaudestaan. Ahmadinežadin aikana suljettiin pikaruokaketjuja ja Internet-kahviloita ja kulttuurikeskukset muutettiin rukoushalleiksi. Hän kieltäytyi käyttämästä kaupungin limusiinia ja ajoi omalla vuosimallin 1977 Peugeotillaan.

Vuoden 2005 presidenttivaaleissa Ahmadinežad sai vaalien toisella kierroksella 61,6 prosenttia äänistä voittaen näin vastaehdokkaansa Akbar Hashemi Rafsanjanin.

Ahmadinežad puolusti voimakkaasti maansa rauhanomaista ydinohjelmaa, johon kuului ydinpolttoaineen rikastus. Yhdysvaltain presidentti Bushin hallinto kuitenkin uskoi Iranin tavoittelevan ydinasetta ja ajoi maalle pakotteita YK:ssa sekä painosti sitä voimakkaasti poliittisesti. Ahmadinežad lähetti toukokuussa kiistasta 2006 avoimen kirjeen presidentti Bushille sekä toisen marraskuussa 2006 yhdysvaltalaisille.

Kotimaassaan Ahmadinežadia arvosteltiin etenkin taloudenhoidosta, kuten ruoan ja asumisen hintojen noususta. Huolimatta maan päävientituotteen öljyn hinnan kolminkertaistumisesta ja vakuuttavasta 6,7 % vuosittaisesta talouskasvusta työttömyys pysyi kahdessakymmenessä prosentissa ja inflaatio kohosi 22 %:iin. Myös ongelmat tuetunhintaisen polttoaineen jakelussa pakottivat määräämään kuukausittaisen 100 litran ylärajan 1000 rialin/litra (0,11 US$/l) -hintaiselle bensiinille.

Ahmadinežadin hallinto leikkasi bensiinin ja ruoan tukiaisia loppuvuodesta 2010 ja otti niiden tilalle käyttöön perustulon. Iranin kokemuksia perustulosta on käytetty tutkittaessa sen vaikutuksia työmarkkinoihin.

Mahmud Ahmandinedžadia arvosteltiin kansainvälisesti juutalaisvastaisista lausunnoistaan. Ahmadinežad sanoi puheessaan lokakuussa 2005 edesmennyttä ajatollah Khomeinia lainaten: ”Jerusalemia miehittävä hallinto on pyyhittävä historian sivuilta”, joka länsimaissa käännettiin säännönmukaisesti ”Israel pitäisi pyyhkiä maailmankartalta”.Hitchens Hacker And Hitchens, Juancole.com 3.5.2006Iranian President at Tehran Conference: 'Very Soon, This Stain of Disgrace [i.e. Israel] Will Be Purged From the Center of the Islamic World, memri.org 28.10.2005 Heinäkuussa 2006 hän antoi lausunnon, jonka mukaan Israel on painanut oman tuhonsa nappia toimillaan Libanonissa. Lisäksi hän käski israelilaisia pakkaamaan tavaransa ja muuttamaan muualle ennen kuin he palavat sytyttämässään tulessa.Iran leader's warning to Israel, BBC 23.7.2006 Ahmadinežad kiisti syytökset antisemitismistä.

Holokaustia Ahmadinežad nimitti myytiksi, joka on noussut uskontoja tärkeämpään asemaan.Iranian leader denies Holocaust, BBC 14.12.2005 Lisäksi hän piti syyskuun 11. päivän 2001 terrori-iskuja Yhdysvaltain hallituksen salaliittona

Yhdysvalloissa Ahmadinežadia demonisoitiin samalla tavoin kuin Yhdysvaltain edellisiä vihollisia, Muammar Gaddafia tai Saddam Husseinia. Toisaalta Lähi-idässä hän saavutti suosiota Yhdysvaltain ja Israelin vastaisuudellaan.

Ahmadinežad ehdotti George W. Bushille kahdessa eri kirjeessä avointa debattia. Kirjeisiin ei vastattu. Ahmadinežad lähetti myös Barack Obamalle onnitteluviestin, joka myös jäi vaille vastausta. Ahmadinežad ehdotti myöhemmin Obamallekin julkista mielipiteiden vaihtoa YK:n päämajassa New Yorkissa.

Ahmadinežad vieraili maaliskuun 2008 alussa ensimmäisenä Iranin presidenttinä sitten vuoden 1979 vallankumouksen naapurimaassa Irakissa, jossa Yhdysvallat syrjäytti maan entisen baathistijohtaja Saddam Husseinin ja valtaan nousivat Iranissakin enemmistönä olevat šiiat. Hän tapasi sekä presidentti Jalal Talabanin että pääministeri Nuri al-Malikin.

Vuonna 2008 Ahmadinežad esitti kuningattaren puheelle ”vaihtoehtoisen” joulutervehdyksen Britannian Channel 4 -kanavalla.

Vuoden 2009 presidentinvaaleissa Ahmadinežadin vastaehdokkaiksi asettuivat entinen pääministeri Mir Hossein Mousavi ja entinen parlamentin puhemies Mehdi Karroubi, jotka molemmat tunnetaan uudistusmielisinä sekä konservatiivi, eliittiyksikön entinen päällikkö Mohsen Rezai. Vaaleista tuli Ahmadinežadin ja Mir Hossein Mousavin välinen taistelu, kun muut ehdokkaat jäivät alle kahden prosentin kannatukseen.

Itävaltalainen poliitikko Peter Pilz syytti Ahmadinežadia kansainvälisistä salamurhista.Rafsanjani involved in the murder of Dr. Ghasemlou , says an Austrian MP, pdk-iran.org

Presidentinvaalit 2009
Kesäkuussa 2009 Mahmud Ahmadinežad valittiin jatkokaudelle, mikä aiheutti poikkeuksellisen suuria mellakoita TeheranissaIranin vaalitulos johti kahakoihin Ylen uutiset 13.6.2009, haettu 13.6.2009. Sadattuhannet Mir-Hossein Mousavin kannattajat protestoivat pääkaupungissa uudelleenvalintaa mielenosoituksissa, jotka yltyivät jopa aseellisiksi.Iranin suurmielenosoituksesta kuuluu ammuskelua, Iltalehti 15.06.2009 Vastustajat syyttivät Ahmadinežadia vaalivilpistä. Vaalien jälkeen lukuisia uudistusmielisiä poliitikkoja pidätettiin.Yli sata uudistusmielistä poliitikkoa pidätetty Iranissa, Iltalehti 14.6.2009 Venezuelan presidentti Hugo Chávez luonnehti Ahmadinežadin uudelleenvalintaa suureksi voitoksi.Iran kielsi maanlaajuiseksi kaavaillun mielenosoituksen Hs.fi 15.6.2009 (Archive.org)

Vielä kesäkuun aikana kävi ilmi, että joillakin äänestysalueilla äänestysaktiivisuus oli yli 100 prosenttia.Yllättävä tunnustus Iranilta: ”Ääniä enemmän kuin äänestäjiä”, Uusisuomi.fi 22.6.2009

 Kuolema 
Mahmud Ahmadinežad kuoli 28. helmikuuta 2026 Teheranissa Israelin ja Yhdysvaltojen ilmaiskuissa.

 Lähteet 

 Aiheesta muualla 

 Ahmadinežadin viralliset kotisivut  , , 
 Iranin presidentin verkkosivu 

Luokka:Iranin presidentit
Luokka:Pormestarit
Luokka:Holokaustin kieltäjät
Luokka:Antisemitismi
Luokka:Salaliittoteoreetikot
Luokka:Vuonna 1956 syntyneet
Luokka:Vuonna 2026 kuolleet